Presidenti Bush shkon në Evropë me shpresën për të lënë mënjanë mosmarrëveshjet
Administrata e Presidentit Bush do të dëshironte të shihte që ky partneritet të përfshinte një rol më të madh të evropianëve në Irak
Ishte një gjest i qartë. Në fjalimin e tij në ditën e inaugurimit muajin e kaluar, presidenti Bush ju drejtua aleatëve evropianë. Filloi kështu procesi i rregullimit të lidhjeve me vendet evropiane, pas dy vjet marrëdhëniesh të acaruara lidhur me pushtimin e Irakut nën udhëheqjen e Shteteve të Bashkuara. Sekretarja e Shtetit Condoleeza Rice e çoi më tej këtë përpjekje në fillim të muajit, gjatë vizitës së saj në Francë, kur ajo përcaktoi vizionin e administratës për një partneritet të ri transatlantik. Pyetja që shtrojnë një numër i madh njerëzish nga të dyja anët e Oqeanit, është: ”Si do të zhvillohen më tej këto marrëdhënie?” Robin Niblett është Drejtori i Programit për Evropën në Qendrën Strategjike të Marrëdhënieve Ndërkombëtare në Washington. Nga ana e tij, administrata e Presidentit Bush do të dëshironte të shihte që ky partneritet të përfshinte një rol më të madh të evropianëve në Irak. John Hulsman, studjues për Evropën në Fondacionin Heritage në Washingotn thotë se evropianët, ashtu sikurse Shtetet e Bashkuara, nuk duan të shohin dështimin e Irakut. Ndërsa askush nuk pret dërgimin e një numri të madh trupash, zoti Niblet thotë se evropianët mund të ofrojnë ndihmën e tyre. Dy çështje të tjera të Lindjes së Mesme shquhen më tepër në planin transatlantik: përpjekjet për paqen mes izraelitëve dhe palestinezëve dhe ambiciet bërthamore të Iranit. Një çështje tjetër që do të diskutohet janë edhe planet evropiane për heqjen e embargos së armëve ndaj Kinës. Por me përfundimin e bisedimeve, në qendër të vëmendjes, nuk do të jetë numri i çështjeve individuale të zgjidhura, por cilësia e marrëdhënieve midis Shteteve të Bashkuara dhe Evropës. Kryeministri britanik Tony Blair, e tha këtë hapur muajin e kaluar në Forumin e Ekonomisë Botërore: Zoti Nibblet thotë se mendon që administrata e presidentit Bush do ta mbajë parasysh këtë këshillë, pasi e ka mësuar, sipas fjalëve të tij, ”koston e humbjes së aletëve”. Pas disa vite trazirash në marrëdhëniet politike, udhëheqësit nga të dyja anët e Atlantikut shpresojnë që udhëtimi i Presidentit në Evropë do të krijojë kushtet për katër vjet bashkëpunimi më të ngushtë. Nuk do të jetë e lehtë, por siç i tha Zërit të Amerikës një analist i poltikave, ata që mendojnë se marrëdhënieve transatlantike u ka ardhur fundi, po tregohen të nxituar.